Sweden Yachts

Sweden Yachts AB var et svensk verft som produserte seilbåter i størrelsene 34–80 fot. Aksjeselskapet ble etablert i 1976 i Stenungsund og 23. mars 2009 begjærte verftet seg konkurs.Seilas.no besøkt 25. mars 2009 Verftets første båt var «Sverige», en 12mR og America's Cup utfordrer bygget i aluminiumSeilmagasinet online  besøkt 19. november 2008, men siden bygget verftet alle båter i glassfiber. Alle båtene, utenom Sweden Yachts 80, var konstruert av duoen Peter Norlin, ansvarlig for skrog, rigg og konstruksjon og Jens Östmann, ansvarlig for dekk og interiør. Båtene var konstruert med tradisjonelle metoder og i håndverksmessig høy kvalitet, noe som ga Sweden Yachts ord på seg for å være Sveriges svar på finske Nautor's Swan. 

Verftets første serieproduserte og minste båt var Sweden Yachts 34 og den største var Sweden Yachts 80 konstruert av Germán Frers. Båtene ble bygget i glassfiberforsterket polyester med balsakjerne sandwich. Båtene hadde spaderor og bly finnekjøl. Innredningen var i mahogni og alle skott var laminert til skrog og dekk. Verftet produserte 25–30 båter i året.Verftets hjemmeside  besøkt 19. november 2008 

Verftet skal etter planen gjenoppstå med tidligere verfteier Sven Enoch, Lars Åhrén og båtkonstruktør Peter Norlin som bakmenn. De tre har laget firmaet Europa till Sjöss AB som ble dannet 14. april 2009 Firmaet skal skifte navn til Sweden Yachts dersom relanseringsplanene går som planlagt, og første båt skal leveres våren 2011.

 Referanser 

 Eksterne lenker 
 Verftets hjemmeside

Kategori:Seilbåtprodusenter
Kategori:Selskaper etablert i 1976
Kategori:Tidligere svenske selskaper
Kategori:Selskaper opphørt i 2009
Kategori:1976 i Sverige
Kategori:2009 i Sverige